burgasdotpro/wikipedia huggingface dataset:
Rain Man

Rain Man je americký film režiséra Barryho Levinsona z roku 1988. Autorom scenára je Barry Morrow a k jeho napísaniu ho viedlo náhodné stretnutie so známym americkým autistom Kimom Peekom. Spoluautorstvo je prisudzované Ronaldovi Bassovi. V hlavných úlohách vystupujú Tom Cruise (ako Charlie Babbitt) a Dustin Hoffman (ako Raymond). Film získal 4 Oscary a ďalších 19 cien.
Dej.
Dej filmu začína smrťou Charlieho otca, s ktorým sa už dávno odcudzili. Príde mu na pohreb do Ohia a zisťuje, že otec mu zanechal zo svojho veľkého dedičstva iba svoje auto. Zistí však, že má autistického brata, ktorému jeho otec odkázal trojmiliónové dedičstvo. Rozhodne sa ísť do ústavu so zámerom, že od neho získa aspoň časť dedičstva. Zoberie ho na výlet naprieč Amerikou, no problémy začínajú už vo chvíli, keď sa snažia nastúpiť do lietadla. Pretože Raymond nechce cestovať lietadlom, musia ísť autom. Počas ich cesty sa Charlie naučí, ako vychádzať s Raymondovým svojráznym chovaním a začne sa o brata starať. Postupne v sebe nachádza stratený cit a zisťuje, že peniaze nie sú najdôležitejšia vec v živote. 
Vedeli ste že.
Pôvodne mal Tom Cruise hrať Raymonda a naopak, Dustin Hoffman mal hrať Charlieho.
Hrdina proti svojej vôli

Hrdina proti svojej vôli je americký film z roku 1992 v hlavnej úlohe s Dustinom Hoffmanom.
Réžia: Stephen Frears
Herci: Dustin Hoffman, Geena Davisová
Polnočný kovboj

Polnočný kovboj je film režiséra Johna Schlesingera z roku 1969.
Film mal v roku 1970 sedem nominácií na Oscara, napokon získal ocenenie za najlepší film, réžiu a najlepší adaptovaný scenár.
Na prestížnom udeľovaní cien Britskej filmovej a televíznej akadémie BAFTA (obdoba amerického Oscara) film dostal cenu za najlepší film, réžiu, scenár, strih, za mužský herecký výkon pre Dustina Hoffmana a cenu pre najlepšieho začínajúceho herca udelili Jonovi Voightovi.
Wolfgang Petersen

Wolfgang Petersen (* 14. marec 1941, Emden, Nemecko – † 12. august 2022, Los Angeles, Kalifornia, USA)) bol nemecký filmový režisér.
1941

Nobelova cena.
Kvôli druhej svetovej vojne neboli Nobelove ceny udelené.
Hálova ulica

Hálova ulica je ulica v Bratislave, v mestskej časti Petržalka. Nachádza sa v miestnej časti Dvory.
Základné informácie.
Vznikla pod názvom Čičerinova ulica v roku 1983 pri výstavbe panelákového sídliska, bola pomenovaná podľa ruského štátnika a filozofa Borisa Nikolajeviča Čičerina (1828 – 1904). Od 1. apríla 1991 má súčasný názov, na počesť českého maliara Jana Hálu (1890 – 1959), pôsobiaceho vo Važci.
Významné objekty.
Na ulici bola v polovici školského roku 1986/87 otvorená základná škola Hálova 16, v roku 2004 bola zrušená. V jej priestoroch odvtedy sídli Stredná priemyselná škola elektrotechnická, ktorá sa sem presťahovala z Markovej ulice. V prístavbe budovy je situované Múzeum školstva a pedagogiky. V budove bývalej materskej školy na Hálovej 6 sídli Slovenská pedagogická knižnica.
Tupolevova ulica

Tupolevova ulica je ulica v Bratislave, v mestskej časti Petržalka. Nachádza sa v miestnej časti Dvory.
Je pomenovaná podľa sovietskeho leteckého konštruktéra Andreja Nikolajeviča Tupoleva (1888 – 1972). Pôvodná ulica s týmto názvom vznikla približne v roku 1983 pri výstavbe panelákového sídliska. 1. apríla 1991 bola rozdelená na dnešnú Tupolevovu a Iľjušinovu ulicu.
Na ulici sa nachádza základná škola Tupolevova 20. Na Tupolevovej 3/a sídli pobočka Tatra banky, v roku 2012 došlo k jej prepadnutiu. Neďaleko preteká Chorvátske rameno.
Osuského ulica

Osuského ulica je ulica v Bratislave, v mestskej časti Petržalka. Nachádza sa v miestnej časti Háje. 
Základné informácie.
Vznikla v druhej polovici 70. rokov 20. storočia pri výstavbe petržalského panelákového sídliska pod názvom Thorezova ulica, Bola pomenovaná podľa Mauricea Thoreza (19001964), vodcu Komunistickej strany Francúzska. Od 1. apríla 1991 má súčasný názov, podľa Štefana Osuského (18891973), slovenského právnika, diplomata a politika.
Markova ulica

Markova ulica je ulica v v Bratislave, v mestskej časti Petržalka. Nachádza sa v miestnej časti Dvory.
Dejiny.
Vznikla v rokoch 1983 – 1984 pri výstavbe panelového sídliska v Petržalke. Do 1. apríla 1991 mala názov Ulica Evžena Friedu, bola nepresne pomenovaná podľa slovenského funkcionára KSČ, ktorý sa volal Evžen Fried (1909 – 1944) a bol popravený gestapom.
Ševčenkova ulica (Bratislava)

Ševčenkova ulica je ulica v Bratislave, v mestskej časti Petržalka. Nachádza sa v miestnej časti Dvory.
Základné informácie.
Vznikla v prvej polovici 80. rokov 20. storočia pri výstavbe petržalského panelákového sídliska. Je pomenovaná po ukrajinskom spisovateľovi Tarasovi Hryhorovyčovi Ševčenkovi (1814 – 1861).
Na Ševčenkovej 32 ma sídlo Ústredné daňové riaditeľstvo Bratislava. V objekte bývalej materskej školy na Ševčenkovej 11 sa nachádza Metodicko-pedagogické centrum. 
V niekdajšom Dome služieb na Ševčenkovej 21 majú sídlo Liga za duševné zdravie, nadácia Úsmev ako dar a občianske združenie Tančiareň Miriam. Na Ševčenkovej 23 sa nachádza samoobsluha s potravinami Tesco express. Na Ševčenkovej 35 má sídlo materská škola.
Belinského ulica

Belinského ulica je ulica v Bratislave, v mestskej časti Petržalka. Nachádza sa na sídlisku Dvory.
Vznikla v roku 1982 v rámci výstavby petržalského panelákového sídliska. Je pomenovaná po Vissarionovi Grigorievičovi Belinskom (1811 – 1848), ruskom literárnom kritikovi, estetikovi a revolučnom demokratovi. Tiahne sa od Hálovej ulice po Ševčenkovu. Zhruba na mieste dnešnej Belinského sa v minulosti nachádzala zaniknutá Mánesova ulica.
Fedinova ulica

Fedinova ulica je ulica v Bratislave, v mestskej časti Petržalka. Pomenovaná je po ruskom spisovateľovi Konstantinovi Fedinovi (1892 – 1977). 
Je známa vysokou koncentráciou obchodov a iných prevádzok, čím plní funkciu korza, pešej zóny a jedného z centier Petržalky. Je tu situované zdravotné stredisko, lekáreň "Mandragora," materská škola, detské jasle a pobočka politickej strany SMER pre Bratislavu V. Neďaleko preteká Chorvátske rameno, jeho okolie je obľúbeným miestom prechádzok tunajších obyvateľov.
Prvý dom na Fedinovej ulici bol postavený v roku 1983 (osemposchodový šedo-zelený, čísla 1-5). V roku 1986 boli dokončené tri dvanásťposchodové (2-24, prvý s terasou). Medzi dvoma z týchto domov bol v roku 2013 postavený ďalší, 14-poschodový polyfunkčný dom. Podľa starostu Petržalky Vladimíra Bajana ide o "zahusťovačku", ktorá môže skomplikovať život doterajším obyvateľom ulice. Predošlý starosta Milan Ftáčnik uviedol, že stavbe sa nedalo zabrániť, nakoľko mesto vydalo súhlasné stanovisko s územným plánom, čo musel petržalský stavebný úrad rešpektovať.
Černyševského ulica

Černyševského ulica je ulica v Bratislave, v mestskej časti Petržalka, miestnej časti Dvory, Dvory 4. Nachádza sa v miestnej časti Dvory. Je pomenovaná podľa ruského filozofa Nikolaja Gavriloviča Černyševského (1828 – 1889). Vznikla v druhej polovici 80. rokov 20. storočia pri výstavbe panelákového sídliska.
Romanova ulica

Romanova ulica (predtým "Togliattiho ulica") je ulica v Bratislave, v mestskej časti Petržalka. Nachádza sa v miestnej časti Háje, sektor Zrkadlový háj a sektor Háje 1.
Základné informácie.
Tiahne sa od Chorvátskeho ramena zo západu na východ, pričom nadväzuje na Jiráskovu. Za Kauflandom do nej z južnej strany kolmo ústi Rovniankova, následne zo severu Osuského. Pri Dome kultúry Zrkadlový háj sa lomí a pokračuje na juh, je ohraničená z východnej strany ulicami Ambroseho a Bradáčova a zo západnej Rovniankovou. Pri Technopole kolmo ústí do Kutlíkovej.
Vznikla v roku 1976 v rámci výstavby panelákového sídliska pod názvom Togliattiho ulica. Bola pomenovaná podľa Palmira Togliattiho (1893 – 1964), predsedu Komunistickej strany Talianska. Bytový dom Romanova 33 a 35 bol ako prvý novopetržalský panelový dom skolaudovaný 3. augusta 1977. 
Od 1. apríla 1991 má súčasný názov, podľa Štefana Boleslava Romana (1921 – 1988), prvého predsedu Svetového kongresu Slovákov.
Na ulici sa nachádza petržalská pobočka obchodného reťazca Kaufland. Na Romanovej 20 má sídlo predajňa potravín Terno Plus. Na Romanovej 4 sídli súkromná očná ambulancia.
Vígľašská ulica

Vigľašská ulica je ulica v Bratislave, v mestskej časti Petržalka. Nachádza sa v miestnej časti Lúky. 
Je pomenovaná podľa Vígľašského zámku. Do 1. apríla 1991 bola súčasťou Buďonného ulice spolu s Beňadickou a Šášovskou. Tvorí ju zástavba panelových domov z prvej polovice 80. rokov 20. storočia.
Jantárová cesta (Bratislava)

Jantárová cesta je ulica v Bratislave, v mestskej časti Petržalka. V 70. a 80. rokoch pri jej plánovanej výstavbe mala názov "Ulica Československých interbrigadistov", no v roku 1990 bola premenovaná na súčasný názov. Pôvodne bola plánovaná ako radiála od Starého mostu až po juh Petržalky, v súčasnosti je ešte stále rozdelená na samostatnú severnú (od Starého mostu, resp. Krasovského ulice až po Rusovskú cestu) a južnú časť (od križovatky Pajštúnska a Kutlíkova až po Vyšehradskú).
Prokofievova ulica

Prokofievova ulica je ulica v Bratislave, v mestskej časti Petržalka. Nachádza sa v miestnej časti Dvory.
Základné informácie.
Vznikla v prvej polovici 80. rokov 20. storočia. Je pomenovaná po ruskom hudobnom skladateľovi Sergejovi Prokofievovi (1891 – 1953).
Na Prokofievovej 12 má sídlo Okresný súd Bratislava V. Jeho budova, súčasť pôvodnej petržalskej zástavby, bola v 90. rokoch modernizovaná.
Na Prokofievovej 5 sa nachádza základná škola. Bola otvorená v septembri 1986. V jej priestoroch má sídlo aj Súkromná základná umelecká škola a miestna knižnica.
V roku 1986 bol postavený jediný panelový dom ulice, Prokofievova 14 – 16. Na Prokofievovej 2 sa nachádza športová hala.
Iľjušinova ulica

Iľjušinova ulica je ulica v Bratislave, v mestskej časti Petržalka. Nachádza sa v miestnej časti Dvory. 
Vznikla 1. apríla 1991 po oddelení od Tupolevovej ulice. Je pomenovaná po Sergejovi Vladimirovičovi Iliušinovi (1894 – 1977), ktorý bol rovnako ako Tupolev, sovietsky letecký konštruktér. Tvorí ju zástavba panelových domov, ktoré boli postavené v prvej polovici 80. rokov 20. storočia.
Pajštúnska ulica

Pajštúnska ulica je ulica v Bratislave, v mestskej časti Petržalka. Nachádza sa v miestnej časti Lúky.
Vznikla 1. apríla 1991, dovtedy bola spolu s Kutlíkovou súčasťou Kalininovej ulice Je pomenovaná podľa hradu Pajštún.
Brančská ulica

Brančská ulica je ulica v Bratislave, v mestskej časti Petržalka. Nachádza sa v miestnej časti Lúky. Je pomenovaná podľa obce Branč v okrese Nitra. 
Od roku 1978 do 1. apríla 1991 bola spolu so Smolenickou ulicou súčasťou Rokosovského ulice.
Jiráskova ulica (Bratislava)

Jiráskova ulica je ulica v Bratislave, v mestskej časti Petržalka. Nachádza sa v miestnej časti Dvory.
Pôvod mena.
Do 1. apríla 1991 mala názov Mičurinova ulica
 podľa sovietskeho botanika Ivana Vladimiroviča Mičurina (1855 – 1935). Paradoxne do prvej polovice 80. rokov sa Mičurinova ulica nachádzala v Petržalke na inom mieste, ako odbočka od niekdajšej Starohájskej cesty, približne v miestach križovatky Bosákovej a Jantárovej cesty, zástavky električiek Bosákova a budovy Fuxova. V súčasnosti je pomenovaná podľa českého spisovateľa Aloisa Jiráska (1851 – 1930).
Základné informácie.
Jiráskovu ulicu rozdeľuje cestná komunikácia na dve časti – prvú tvoria panelové obytné domy neďaleko Tupolevovej a Iľjušinovej ulice, druhú reštaurácia Alfa, Obradná sieň (Cik-Cak centrum), potraviny Rema a pošta, tieto objekty sú pri Fedinovej ulici, na rovnakej strane cesty smerom na Smolenickú ulicu sa nachádza predajňa Lidl.
Smolenická ulica

Smolenická ulica je ulica v Bratislave, v mestskej časti Petržalka. Nachádza sa v miestnej časti Lúky.
Je pomenovaná podľa Smolenického zámku. Od roku 1978 do 1. apríla 1991 bola spolu s dnešnou Brančskou ulicou súčasťou Rokosovského ulice. Ulicu tvorí zástavba panelových domov.
Šintavská ulica (Bratislava)

Šintavská ulica je ulica v Bratislave, v mestskej časti Petržalka. Nachádza sa v miestnej časti Lúky.
Vznikla v roku 1982 v rámci výstavby petržalského panelákového sídliska pod názvom Grečkova ulica. Bola pomenovaná podľa sovietskeho maršala Andreja Antonoviča Grečka (1903 – 1976). Od 1. apríla 1991 má súčasný názov, podľa Kaštieľa Šintava, ktorý sa nachádza v Seredi.
Znievska ulica

Znievska ulica je ulica v Bratislave, v mestskej časti Petržalka. Nachádza sa v miestnej časti Lúky.
Je pomenovaná podľa Znievskeho hradu. Do 1. apríla 1991 bola spolu so Strečnianskou ulicou súčasťou Žukovovej ulice. Je kolmá na Lietavskú ulicu.
Tvorí ju zástavba panelových domov z prvej polovice 80. rokov 20. storočia.
Topoľčianska ulica (Bratislava)

Topoľčianska ulica je ulica v Bratislave, v mestskej časti Petržalka. Je pomenovaná podľa kaštieľa Topoľčianky. 
Vznikla v roku 1978 pri výstavbe panelákového sídliska. Do 1. apríla 1991 mala názov Rybalkova ulica, podľa sovietskeho vojenského veliteľa Pavla Semionoviča Rybalka (1892 – 1948). Tiahne sa od Kutlíkovej po Šintavskú. 
Popri nej preteká Chorvátske rameno, neďaleko sa nachádza jazero Veľký Draždiak. Na Topoľčianskej 25 má sídlo veterinárna ambulancia pre malé zvieratá.
Holíčska ulica

Holíčska ulica je ulica v Bratislave, v mestskej časti Petržalka. Nachádza sa v miestnej časti Lúky. 
Vznikla v roku 1981 v rámci výstavby panelákového sídliska pod názvom Jeremenkova ulica. Bola nepresne pomenovaná podľa Andreja Ivanoviča Jeriomenka (1892 – 1970), sovietskeho maršala, ktorého 4. ukrajinský front oslobodzoval Slovensko. Súčasný názov má od 1. apríla 1991, je pomenovaná podľa mesta Holíč na Záhorí. 
Na Holíčskej 50 sa nachádza základná škola, na Holíčskej 30 materská škola. Na Holíčskej 22 má sídlo obvodné oddelenie polície Petržalka-juh.
Strečnianska ulica (Bratislava)

Strečnianska ulica je ulica v Bratislave, v mestskej časti Petržalka. Nachádza sa v miestnej časti Lúky. Je pomenovaná podľa hradu Strečno. 
Vznikla 1. apríla 1991, dovtedy bola spolu so Znievskou súčasťou Žukovovej ulice.
Tvorí ju zástavba panelových domov z prvej polovice 80. rokov 20. storočia. Na Strečnianskej 13 sa nachádza poliklinika, v rámci nej súkromné medicínske centrum Medicentrum a lekáreň.
Na Strečnianskej 20 má sídlo Stredná odborná škola podnikania a Stredná zdravotnícka škola.
Panónska cesta

Panónska cesta je ulica v Bratislave, v mestskej časti Petržalka. Je najdlhšou ulicou v Petržalke. 
Základné informácie.
Je významnou dopravnou komunikáciou (smeruje na hraničné priechody Jarovce-Kittsee a Rusovce-Rajka). Odtiaľ pochádza aj jej názov, odvodený od niekdajšej rímskej provincie Panónia. Tiahne sa od Einsteinovej ulice až po južnú časť Petržalky.
Do roku 1990 sa volala Kossutova ulica podľa Ľudovíta Košuta () (18021894), maďarského právnika, politika, bojovníka za nezávislosť Uhorska, vodcu uhorskej revolúcie v rokoch 18481849 a predsedu uhorskej vlády. 
V posledných rokoch je dejiskom intenzívnej výstavby. Stavajú sa tu predovšetkým kancelárske budovy, školy, byty a nákupné prevádzky.
Významné budovy.
Sídli tu vydavateľstvo "Spoločnosť 7 Plus" (vydavateľ časopisu Plus 7 dní a iných), ČSOB leasing. 
Hneď vedľa ich spoločnej budovy sa nachádza Ústredné daňové riaditeľstvo Bratislava (ktoré patrí administratívne pod Ševčenkovu ulicu). Môžeme tu nájsť aj Fakultu manažmentu "City University", poskytovateľa televízie, internetu a telekomunikačných služieb "UPC" a mnohé ďalšie. Vedľa UPC sa nachádza aj čerpacia stanica Shell. V tesnej blízkosti sa nachádzala aj Lukoil, dnes funguje pod Slovnaft. Medzi Danubiou a Tescom je aj OMV. 
Prebieha výstavba administratívneho komplexu Emporia Towers, Panon Office, trojhviezdičkového hotela Panónska a tiež kancelárskeho komplexu Central 5 a polyfunkčného komplexu Stavo-Ing.
Na Panónskej ceste môžeme nájsť aj obchodné centrá ako napríklad: Danubia v ktorej sa nachádzajú obchody ako Action, Nay, Kaufland, Lidl, Kik a daľšie. V tesnej blízkosti sa nachádza aj Galéria Petržalka v ktorej sa nachádza: Tesco, Dm drogerie, Pepco, Datart, McDonald's a daľšie. V minulosti sa tu nachádzal aj Pizza Hut. Na konci Panónskej cesty kde sa spája s Dolnozemskou cestou sa nachádza aj Slnečnice Market kde sa nachádzaju prevádzky ako Billa, JYSK, Planeo Elektro, 101 drogerie a daľšie.
Vyšehradská ulica

Vyšehradská ulica je ulica v Bratislave, v mestskej časti Petržalka. Nachádza sa v miestnej časti Lúky.
Je pomenovaná podľa hradiska Vyšehrad, teda nie podľa hradu a mesta Vyšehrad v dnešnom Maďarsku. Do 1. apríla 1991 bola spolu s Budatínskou súčasťou Jakubovského ulice.
Šášovská ulica

Šášovská ulica je ulica v Bratislave, v mestskej časti Petržalka. Nachádza sa v miestnej časti Lúky. Je pomenovaná podľa Šášovského hradu. Do 1. apríla 1991 bola súčasťou Buďonného ulice spolu s Víglašskou a Beňadickou.
Beňadická ulica

Beňadická ulica je ulica v Bratislave, v mestskej časti Petržalka. Nachádza sa v miestnej časti Lúky. Je pomenovaná podľa kláštora Hronský Beňadik. Do 1. apríla 1991 bola súčasťou Buďonného ulice spolu s Víglašskou a Šášovskou.
Ulicu tvorí zástavba panelových domov z 80. rokov 20. storočia.
Lietavská ulica

Lietavská ulica je ulica v Bratislave, v mestskej časti Petržalka. Nachádza sa v miestnej časti Lúky. 
Vznikla v prvej polovici 80. rokov 20. storočia pri výstavbe panelákového sídliska. Do 1. apríla 1991 mala názov Kovpakova ulica. Bola pomenovaná podľa Sidora Artemieviča Kovpaka (1887 – 1976), sovietskeho vojenského veliteľa. V súčasnosti má názov podľa Lietavského hradu.
Krásnohorská ulica

Krásnohorská ulica je ulica:
Ľubovnianska ulica

Ľubovnianska ulica je ulica v Bratislave, v mestskej časti Petržalka. Nachádza sa v miestnej časti Lúky.
Do 1. apríla 1991 mala názov Drábikova ulica. Bola pomenovaná podľa Mikuláša Drábika (15881671), kazateľa českobratskej cirkvi popraveného v Bratislave. V súčasnosti je pomenovaná podľa Ľubovnianskeho hradu.
Tvorí ju zástavba panelových domov z 80. rokov 20. storočia. Na ulici sa nachádza zastávka MHD "Ľubovnianska", ktorá je obsluhovaná autobusovou dopravou.
Žehrianska ulica

Žehrianska ulica je ulica v Bratislave, v mestskej časti Petržalka. Nachádza sa v miestnej časti Lúky. Vznikla v 80. rokoch 20. storočia pri výstavbe panelákového sídliska.
Do 1. apríla 1991 mala názov Ulica J. Furcevovej, podľa Jekateriny Alexejevny Furcevovej (1910 – 1974), sovietskej političky. V súčasnosti je pomenovaná podľa obce Žehra v okrese Spišská Nová Ves.
Na Žehrianskej 9 má sídlo súkromná hotelová akadémia GASMO. Na Žehrianskej 9 sa nachádza špeciálna základná škola pre deti s mentálnym postihnutím a autizmom.
Jasovská ulica

Jasovská ulica je ulica:
Turnianska ulica

Turnianska ulica je ulica:
Dolnozemská cesta

Dolnozemská cesta je ulica v Bratislave, v mestskej časti Petržalka. Je dôležitou dopravnou tepnou Bratislavy smerujúcou od mosta Apollo a Prístavného mosta (diaľnica D1) smerom na Rusovce, Jarovce a Čunovo a pokračuje do maďarskej Rajky. V celej jej dĺžke prebieha po nej cesta I. triedy číslo 2. Spolu s Panónskou cestou tvoria obchvat Petržalky.
Pôvod názvu.
Pomenovaná je podľa Dolnej zeme, teda južných častí Uhorska, ktoré boli po vyhnaní Turkov kolonizované aj obyvateľstvom slovenského pôvodu. Do 1. apríla 1991 mala názov Sverdlovova ulica podľa Jakova Michajloviča Sverdlova. (1885 – 1919), ruského komunistického politika.
Významné objekty.
Na Dolnozemskej ceste č. 1 sa nachádza areál Ekonomickej univerzity, jednej z prvých vysokých škôl ekonomického zamerania na Slovensku. V južnej časti lemuje areál nemocnice svätého Cyrila a Metoda. Smerom na západ, medzi Dolnozemskou a Dunajom, sa nachádza pôvodný lužný les, ako i protipovodňová hrádza na korune ktorej vedie Dunajská cyklistická cesta.
Kutlíkova ulica

Kutlíkova ulica je ulica v Bratislave, v mestskej časti Petržalka, v miestnej časti Lúky. Do 1. apríla 1991 bola spolu s Pajštúnskou súčasťou Kalininovej ulice.
Je pomenovaná podľa Félixa Kutlíka (1843, Rumunsko – 1890, JSFR), kultúrnoosvetového a literárneho pracovníka medzi dolnozemskými Slovákmi. Félix Kutlík sa narodil 28. marca 1843 v rumunskom meste Sânnicolau Mare. Slovenskú ľudovú školu ukončil v Pitvarosi od roku 1855 navštevoval evanjelické gymnázium v meste Szarvasi. V rokoch 1859 – 1860 bol žiakom evanjelického lýcea v Banskej Štiavnici. Dôvodom jeho nástupu práve na Štiavnické lýceum bolo obnovenie katedry slovenskej reči a kultúry. Aj keď vyučovacím jazykom na lýceu bola maďarčina, materinský jazyk čiže slovenčinu si zdokonaľoval u profesora Pavla Dobšinského, ktorý mal veľký vplyv na upevnenie Kutlíkovho národného povedomia.
Tematínska ulica (Bratislava)

Tematínska ulica je ulica v Bratislave, v mestskej časti Petržalka. Nachádza sa v miestnej časti Lúky.
Vznikla v prvej polovici 80. rokov 20. storočia v rámci výstavby panelákového sídliska pod názvom Vasilevského ulica. Bola pomenovaná podľa sovietskeho vojenského veliteľa Alexandra Michajloviča Vasilevského (1895 – 1977). Súčasný názov získala 1. apríla 1991, podľa hradu Tematín. 
Tiahne sa popri Chorvátskom ramene a jazere Veľký Draždiak. Nachádza sa tu samoobsluha, areál s tenisovými kurtami. Na Tematínskej 3 má sídlo Ústav lekárskej kozmetiky Na Tematínskej 5/A sa nachádza súkromné zdravotnícke zariadenie ProCare Medissimo. V objekte bývalej základnej školy na Tematínskej 10 v súčasnosti sídli Fakulta ekonómie a podnikania, Fakulta masmédií a Fakulta informatiky Paneurópskej vysokej školy, ktorej priestory slúžili v rokoch 1987-2004 ako ZŠ.
Rovniankova ulica (Bratislava)

Rovniankova ulica je ulica v Bratislave, v mestskej časti Petržalka. 
Nachádza sa tu materská škola a Dom kultúry Zrkadlový Háj.
Ulica bola prvýkrát pomenovaná v roku 1976 ako Fosterova ulica, podľa amerického odborára a komunistu Williama Zebulona Fostera. Od roku 1990 nesie meno Rovniankova ulica, podľa slovenského podnikateľa a novinára pôsobiaceho v USA Petra Víťazoslava Rovnianka.
Meno Rovniankova ulica niesla v minulosti aj dnešná Príkopova ulica.
Rovniankova 14.
Rovniankova 14 je bytový panelový dom v Bratislave v mestskej časti Petržalka na Rovniankovej ulici. Je význačný svojimi aktivitami, ktoré boli prvé svojho druhu a inšpirovali mnohé ďalšie domy po celom Slovensku a odštartoval projekty zvýšenia bezpečnosti domov a ich zveľadenia. Bol pilotným projektom "Bezpečného bývania", zabezpečenia domov DEK kľúčom a kamerovým systémom. Má vlastnú web stránku, počítačovú a televíznu sieť, posilňovňu a mnohé ďalšie veci. V roku 2010 sa v dome spustil projekt "Susedská knižnica", kde si ľudia môžu zadarmo požičať knihu a po prečítaní vrátiť, ide o predĺženie projektu Knižného kolotoča.
Gessayova ulica

Gessayova ulica je ulica v Bratislave, v mestskej časti Petržalka, v miestnej časti Háje, v lokalite Háje 1. 
Základné informácie.
Rozprestiera sa v blízkosti Chorvátskeho ramena, Námestia hraničiarov, Osuského, Hrobákovej, Rovniankovej a Romanovej.
Vznikla v roku 1976 v rámci výstavby petržalského panelákového sídliska pod názvom Ulica Bélu Kuna, ale obyvatelia sa sem sťahovali až do roku 1979. Bola pomenovaná podľa vodcu Maďarskej republiky rád, ktorý sa volal Béla Kun (18861938/1939). Súčasný názov získala 1. apríla 1991, podľa Ignáca Gessaya (18741928), slovenského novinára a politika pôsobiaceho v USA.
Na Gessayovej 2 sa nachádza základná škola, ktorá bola otvorená v roku 1982. V minulosti bolo pred ňou vystavené lietadlo Delfín L-29. Na Gessayovej 31 ma sídlo materská škola. 
V okolí sa nachádza verejné detské ihrisko, hokejbalové ihrisko a street workout.
Hrobákova ulica

Hrobákova ulica je ulica v Bratislave, v mestskej časti Petržalka. Nachádza sa v miestnej časti Háje.
Základné informácie.
Vznikla 1. apríla 1991, dovtedy bola s Dudovou ulicou súčasťou Bierutovej ulice. Je pomenovaná podľa Filipa Antona Hrobáka (1904 – 1964), slovenského katolíckeho aktivistu pôsobiaceho v USA. 
Tiahne sa od Osuského ulice po Dudovu ulicu. Tvoria ju panelové domy, postavené v druhej polovici 70. rokov 20. storočia. 
Na Hrobákovej 41 sa nachádza Obchodná akadémia Imricha Karvaša. Na Hrobákovej 1 má sídlo Slovenská rugbyová únia.
Ambroseho ulica

Ambroseho ulica je ulica v Bratislave, v mestskej časti Petržalka. Nachádza sa v miestnej časti Háje. 
Pôvodne sa na jej území rozprestieral lesopark. Vznikla v roku 1976 v rámci výstavby panelákového sídliska pod názvom Allendeho ulica. Bola pomenovaná podľa čilského ľavicového prezidenta Salvadora Allendeho (1900 – 1973). Súčasný názov má od 1. apríla 1991, je pomenovaná podľa Antona Štefana Ambroseho (1867 – 1941), slovenského novinára, ktorý pôsobil v USA.
Tvorí ju súbor panelových domov v priestore medzi Romanovou, Osuského, Hrobákovou a Bradáčovou.
Bradáčova ulica (Bratislava)

Bradáčova ulica je ulica v Bratislave, v mestskej časti Petržalka. Nachádza sa v miestnej časti Háje. 
Vznikla v roku 1976 pri výstavbe petržalského panelákového sídliska pod názvom Ulbrichtova ulica. Bola pomenovaná podľa východonemeckého politika Waltera Ulbrichta (1893 – 1973).
Súčasný názov získala 1. apríla 1991. Je pomenovaná podľa Jána Samuela Bradáča (1889 – 1960), slovenského evanjelického kňaza a verejného činiteľa, ktorý pôsobil v USA.
Na Bradáčovej ulici 7 sídli Encyklopedický ústav Slovenskej akadémie vied.
Dudova ulica (Bratislava)

Dudova ulica je ulica v Bratislave, v mestskej časti Petržalka. Nachádza sa v miestnej časti Háje.
Základné informácie.
Vznikla 1. apríla 1991, dovtedy bola spolu s Hrobákovou súčasťou Bierutovej ulice. Je pomenovaná po Andrewovi Dudovi (1873 – 1958), americkom podnikateľovi slovenského pôvodu.
V blízkosti sa nachádza dostihová dráha a zvyšok lužného lesa. Na ulici sídli Základná škola Dudova 2 a Obchodná akadémia Dudova 4.
Obyvatelia využívajú zastávku MHD "Hrobákova".
Haanova ulica

Haanova ulica je ulica v Bratislave, v mestskej časti Petržalka. Nachádza sa v miestnej časti Háje. 
Základné informácie.
Rozprestiera sa v blízkosti Furdekovej a Pankúchovej ulice. Vznikla v roku 1978 pri výstavbe panelákového sídliska pod názvom Hočiminova ulica. Bola pomenovaná podľa vietnamského komunistického vodcu Ho Či Mina (1890 – 1969). Súčasný názov má od 1. apríla 1991, podľa Ľudovíta Haana (1818 – 1891), historika dolnozemských Slovákov.
Na Haanovej 10 sa nachádza okrsková stanica mestskej polície pre okres Bratislava V.
V budove niekdajšej štátnej základnej školy na Haanovej 28 od školského roka 1992/93 súbežne sídlilo aj štátne gymnázium. V roku 1995 bola základná škola zrušená a jej triedy prešli do blízkej Základnej školy na Pankúchovej 4. Od roku 2004 má v budove sídlo Bilingválne gymnázium C. S. Lewisa, ktorého zriaďovateľom je Cirkev bratská. V budove sa nachádza aj Súkromná základná škola Felix.
Na Haanovej 29 sa nachádza predajňa v potravín Terno Plus, v minulosti mala názvy Starohájčanka a Albert. 
Na Haanovej 1 sa nachádza opravovňa bicyklov. Na Haanovej 7 má sídlo Centrum mentálneho zdravia MATKA. Na Haanovej 9 sa nachádza materská škola.. Na Haanovej 26 sa od 1996 roku nachádza zdravotnícke zariadenie Agentúra domácej ošetrovateľskej starostlivosti Harris Slovakia a opatrovateľská služba Empatia .
Lachova ulica

Lachova ulica je ulica v Bratislave, v mestskej časti Petržalka. Nachádza sa v miestnej časti Háje. 
Vznikla v roku 1977 pri výstavbe panelákového sídliska. Do 1. apríla 1991 mala názov Lumumbova ulica, podľa bojovníka za nezávislosť Zairu (dnes Konžská demokratická republika), ktorý sa volal Patrice Lumumba (1925 – 1961). Súčasný názov má podľa Jána J. Lacha (1897 – 1960), slovenského katolíckeho kňaza, ktorý pôsobil v USA. 
Základné informácie.
Tvorí ju zástavba panelových domov, ktoré boli postavené v rokoch 1977 – 1978, prvé domy boli skolaudované a dané do užívania v apríli 1978. Nachádza sa tu základná škola, ktorá zahájila činnosť v septembri 1979 a ktorá prebrala žiakov z niekdajšej ZŠ na Jazmínovej ulici v Starej Petržalke a Cirkevná materská škola Márie Mazzarellovej.
Pred hromadnou výstavbou panelových domov v 70. a 80. rokoch 20. storočia sa na dnešnom území Lachovej ulice nachádzali ulice Vidiecka, Žľabová a Voľná so zástavbou rodinných domov patriacich do časti Starý háj a krížom dnešného územia prechádzala Starohájska cesta a Tatranská ulica. Pôvodná zástavba bola asanovaná približne v roku 1973, Starohájska cesta bola v rokoch 1975 až 1976 zmenená na dnešnú Bosákovu, Šustekovu a Furdekovu ulicu.
Furdekova ulica

Furdekova ulica môže byť ulica:
Mlynarovičova ulica

Mlynarovičova ulica je ulica v Bratislave, v mestskej časti Petržalka. Je pomenovaná podľa Miloša Klementa Mlynaroviča (1887 – 1971), slovenského spisovateľa, ktorý pôsobil v USA. Do 1. apríla 1991 mala názov Mehringova ulica, podľa nemeckého ľavicového filozofa Franza Mehringa (1846 – 1919). 
Nachádza sa v blízkosti Chorvátskeho ramena. Tvorí ju zástavba panelových domov, ktoré boli postavené koncom 70. rokov 20. storočia.
Mamateyova ulica

Mamateyova ulica je ulica v Bratislave, v mestskej časti Petržalka. Nachádza sa v miestnej časti Ovsište. 
Základné informácie.
Tiahne sa od Šustekovej ulice až po koniec Ovsišťa, kde sa napája na medzinárodnú cestnú komunikáciu E 575. 
Je pomenovaná podľa Alberta Pavla Mamateya (1870 – 1923), spoluzakladateľa Slovenskej ligy v Amerike. 
Vznikla 1. apríla 1991, dovtedy bola spolu s Gettingovou a Furdekovou súčasťou Ulice Kláry Zetkinovej.
Na Mamateyovej 2 sa nachádza predajňa potravín Lidl, ktorá bola postavená v roku 2005. Má rozlohu 1 200 m² a 151 parkovacích miest. Firma v roku 2016 predstavila projekt jej zbúrania a postavenia veľkej predajne s rozlohou 1 700 m². V januári 2017 tento projekt prehodnotila a uviedla, že postaví menšiu predajňu s rozlohou 1 424,12 m² a s parkoviskom pre 127 automobilov.
Na Mamateyovej 4 ma sídlo Saleziánske centrum Dona Bosca.
Pankúchova ulica

Pankúchova ulica je ulica v Bratislave, v mestskej časti Petržalka. Vznikla 1. apríla 1991, dovtedy bola spolu s Polereckého súčasťou Zikovej ulice. Je pomenovaná po Jánovi Pankúchovi (1869 – 1952), slovenskom novinárovi pôsobiacom v USA. 
Na ulici sa nachádza Gymnázium Pankúchova 6 (ktoré poskytuje 8-ročné a 4-ročné štúdium) a základná škola Pankúchova 4.
Polereckého ulica

Polereckého ulica je ulica v Bratislave, v mestskej časti Petržalka. Nachádza sa v miestnej časti Ovsište. Vznikla 1. apríla 1991, dovtedy bola spolu s Pankúchovou súčasťou Zikovej ulice.
Je pomenovaná na počesť majora Jána Ladislava Polereckého (1748 – 1830), ktorý bojoval v armáde Georgea Washingtona za nezávislosť USA. Pôvodne mala skomolený názov "Poloreckého ulica".
Na Polereckého 2 sa nachádza domov dôchodcov - "Dom tretieho veku".
Gettingova ulica

Gettingova ulica je ulica v Bratislave, v mestskej časti Petržalka. Nachádza sa v miestnej časti Ovsište. Tvorí spojnicu medzi Mamateyovou ulicou a Dolnozemskou cestou.
Je pomenovaná podľa Milana Alexandera Gettinga (1878 – 1951), slovenského novinára a politika, ktorý pôsobil v USA.
Do 1. apríla 1991 tvorila spolu s dnešnou Furdekovou a Mamateyovou Ulicu Kláry Zetkinovej.
Bulíkova ulica

Bulíkova ulica je ulica v Bratislave, v mestskej časti Petržalka. Nachádza sa v miestnej časti Ovsište. 
Je pomenovaná podľa Jána Bulíka (1898 – 1942), prvého predsedu Matice slovenskej v Juhoslávii a organizátora zahraničného odboja počas druhej svetovej vojny, ktorý zahynul v koncentračnom tábore Mauthausen. Do 1. apríla 1991 bola súčasťou Blagoevovej ulice..
Budovy.
Nachádza sa na nej niekoľko panelových domov, typických pre toto sídlisko a materská škola. Domy sú číslované nepárnymi číslami od 1 po 23, číslo škôlky je 25. Niektoré budovy sú sčasti zateplené a nafarbené jednotne do oranžovo-červena.
Výhľad z čelných strán budov smeruje k hlavnej ceste Mamateyova ul., ktorá ale nepatrí medzi tie s hustou premávkou. Obyvatelia domov tak majú pekný výhľad na "Saleziánske centrum Dona Bosca" so športoviskami. Na opačnej strane sa pomerne blízko nachádzajú obytné domy Blagoevovej ulice, pod oknami sa ale nachádza zeleň, v prípade vchodov 17 až 23 je to materská škôlka.
Dopravné spojenie.
Bulíkova ulica sama osebe je iba malá komunikácia idúca pomedzi škôlkou a Blagoevovou ulicou, v jej bezprostrednej blízkosti sa ale nachádza Mamateyova ulica, na ktorej premávajú aj linky MHD. Neďaleko vedie tiež Dolnozemská cesta, veľká štvorpruhová komunikácia.
Blagoevova ulica

Blagoevova ulica je ulica v Bratislave, v mestskej časti Petržalka. 
Ulica vznikla v roku 1976 a je pomenovaná podľa Dimitrija Blagoeva, bulharského politika (1856-1924). V roku 1990 sa od ulice oddelila dnešná Bulíkova ulica.
Nachádza sa tu viacero obchodov, reštaurácie a malé firmy. Od 1. 1. 2006 otvorili na Blagoevova ulici 9, Oddelenie miestnych daní a poplatkov a licencií, Magistrát hlavného mesta SR Bratislavy.
Šustekova ulica

Šustekova ulica je ulica v Bratislave, v mestskej časti Petržalka. 
Základné informácie.
Vznikla v roku 1977 pri výstavbe panelákového sídliska pod názvom Synekova ulica. Bola pomenovaná podľa Otta Syneka (1900 – 1941), českého komunistického politika popraveného nacistami. Od 1. apríla 1991 má názov podľa Daniela Šusteka (1847 – 1927), spoluzakladateľa Matice slovenskej v USA.
Na Šustekovej 2 sa nachádza poliklinika.
Bosákova ulica

Bosákova ulica je ulica:
Sosnová ulica (Bratislava)

Sosnová ulica je ulica v Bratislave, v mestskej časti Petržalka. Nachádza sa v miestnej časti Ovsište v blízkosti Bosákovej ulice.
Je jednou z posledných troch ulíc, ktoré sa zachovali z obce Ovsište, asanovanej v rokoch 1975 – 1982. Ulica mala pôvodný názov Sadová ulica. Premenovaná bola 20. decembra 1950, z dôvodu odstránenia duplicitného pomenovania ulíc v Bratislave, po pripojení viacerých obcí k mestu v roku 1946. Je pomenovaná podľa borovice lesnej. Tvorí ju pozostatok po pôvodnej zástavbe rodinných domov.
Pobrežná ulica (Bratislava)

Pobrežná ulica je ulica v Bratislave, v mestskej časti Petržalka. Nachádza sa v blízkosti Dunaja. 
Pôvodný názov ulice bol Dunajská ulica. 20. decembra 1950 získala súčasné meno, dôvodom bolo odstránenie duplicitných názvov ulíc po pripojení viacerých obcí k Bratislave. Jedna strana ulice bola asanovaná ako dôsledok výstavby Prístavného mosta.
Májová ulica

Májová ulica je ulica:
Klokočova ulica (Bratislava)

Klokočova ulica je ulica v Bratislave, v mestskej časti Petržalka. Nachádza sa v blízkosti Dunaja. 
Vznikla v roku 1945 pod názvom Klokočová ulica. Bola pomenovaná podľa rastliny klokoč. Podľa Bratislavského topografického lexikonu približne v roku 1976 získala súčasný, mierne zmenený názov, na počesť Ondreja Klokoča (1911 – 1975), slovenského komunistického politika, predsedu SNR.
Na ulici sa nachádza lesopark a lodenica, do začiatku 80. rokov 20. storočia sa na nej nachádzalo kúpalisko Lido.
Pri seči

Pri seči je ulica v Bratislave, v mestskej časti Petržalka. Nachádza sa v blízkosti Dunaja. Vznikla v roku 1957, bola pomenovaná podľa kosenia sena. 
Tvorí ju priemyslová zástavba, športový areál, v blízkosti je Most Apollo. Na ulici Pri seči 1 sa nachádza parkovisko mestskej polície pre odtiahnuté automobily.
Kočánkova ulica

Kočánkova ulica je ulica v Bratislave, v mestskej časti Petržalka. Je situovaná blízko dunajského nábrežia medzi Starým mostom a Mostom Apollo. Tiahne sa od ulice Pri seči, kolmo ústí do Klokočovej.
Zaujímavosťou je, že keď v roku 1991 prebiehalo premenovávanie petržalských ulíc, meno Kočánkovej ulice zostalo zachované, pretože sa nepodarilo zistiť, po kom bola pomenovaná.
Einsteinova ulica

Einsteinova ulica je ulica v Bratislave, v mestskej časti Petržalka. Nachádza sa na nej známe obchodné stredisko Aupark a najstaršie petržalské gymnázium, gymnázium Alberta Einsteina. Neďaleko je situované výstavisko Incheba.
Pomenovaná je po nositeľovi Nobelovej ceny za fyziku Albertovi Einsteinovi. Do roku 1990 mala meno Makarenkova ulica podľa sovietskeho pedagóga Antona Semionoviča Makarenka (1888-1939).
Pri Starom háji

 
Pri Starom háji je ulica v Bratislave, v mestskej časti Petržalka. Nachádza sa medzi Sadom Janka Kráľa a Jantárovou cestou. Na ulici bol futbalový štadión FC Artmedia Petržalkaa reštaurácia Futbal pub. 
Ulica bola zastavaná počas výstavby polyfunkčného domu na Krasovského 13.
Viedenská cesta

Viedenská cesta je ulica v Bratislave, v mestskej časti Petržalka. 
Pomenovaná je podľa rakúskeho hlavného mesta Viedeň.
Rusovská cesta

Rusovská cesta je ulica v Bratislave, v mestskej časti Petržalka. Začína sa napojením na Einsteinovu ulicu, prechádza nadjazdom ponad železničnú trať a končí pri Vlasteneckom námestí. Pred rokom 1983 bola jej trasa mierne odlišná, popri Kopčianskej prechádzala skrz dnešnú budovu ŽST Petržalka, Panónsku cestu, Belinského, Ševčenkovú, Fedinovú, Markovú popri Chorvátskom ramene, Holíčsku, Jantárovú cestu popri Chorvátskom ramene a skrz Krásnohorskú, Ľubovniansku, Žehriansku a Jasovskú sa napájala na súčasnú cestu smer Rusovce na mieste dnešného križovania Panónskej a Dolnozemskej cesty.
Záporožská ulica

Záporožská ulica je ulica v Bratislave, v mestskej časti Petržalka. Nachádza sa v miestnej časti Dvory.
Základné informácie.
Je pomenovaná podľa ukrajinského mesta Záporožie. Tvorí spojnicu medzi Rusovskou cestou a Gercenovou. Na Záporožskej 8 má sídlo pracovisko polície, určené pre vybavovanie dokladov pre okres Bratislava V. Na Záporožskej 12 sa nachádza zdravotné stredisko s lekárňou,
Röntgenova ulica

Röntgenova ulica je ulica v Bratislave, v mestskej časti Petržalka, v miestnej časti Dvory. 
Vznikla v polovici 80. rokov 20. storočia v rámci výstavby petržalského panelákového sídliska pod názvom Hakenova ulica. Bola pomenovaná podľa Josefa Hakena (1880 – 1949), českého komunistického politika. Súčasný názov získala 1. apríla 1991. Je pomenovaná podľa Wilhelma Conrada Röntgena (1845 – 1923), nemeckého fyzika, ktorý objavil röntgenové žiarenie.
Významné objekty.
Na ulici sa nachádza "Pavlačový bytový dom", ktorý je dielom slovenského architekta Desidera Quastlera.
Gercenova ulica

Gercenova ulica je ulica v Bratislave, v mestskej časti Petržalka. 
Je pomenovaná podľa ruského filozofa a spisovateľa Alexandra Ivanoviča Gercena (1812-1870). Nachádza sa na nej katolícka "Základná škola Svätej rodiny".
Lenardova ulica

Lenardova ulica je ulica v Bratislave, v mestskej časti Petržalka. Nachádza sa v severnej Petržalke, v miestnej časti Dvory.
Vznikla v druhej polovici 80. rokov 20. storočia pri výstavbe panelového sídliska pod názvom Fierlingerova ulica. Bola pomenovaná podľa Zdeňka Fierlingera (18911976), českého sociálnodemokratického a komunistického politika. Súčasný názov získala 1. apríla 1991. Je pomenovaná podľa Filipa Lenarda (18621948), nositeľa Nobelovej ceny, bratislavského rodáka.
Tvorí ju súbor panelových domov, pričom sa využíva číslovanie párnymi číslami od 2 do 18.
Kapicova ulica

Kapicova ulica je ulica v Bratislave, v mestskej časti Petržalka.
 Nachádza sa v miestnej časti Dvory. Je pomenovaná podľa Piotra Leonidoviča Kapicu (1894 – 1984), ruského fyzika.
Vznikla 1. apríla 1991, dovtedy bola súčasťou Černého ulice spolu s Bohrovou a Planckovou. Tvorí ju zástavba panelových domov, ktoré boli postavené v druhej polovici 80. rokov 20. storočia.
Dubnická ulica (Bratislava)

Dubnická ulica je ulica v Bratislave, v mestskej časti Petržalka. Nachádza sa v miestnej časti Dvory. Je pomenovaná podľa mesta Dubnica nad Váhom.
Kremnická ulica

Kremnická ulica je ulica:
Levočská ulica (Bratislava)

Levočská ulica je ulica v Bratislave, v mestskej časti Petržalka. Je pomenovaná podľa mesta Levoča. Nachádza sa v časti Petržalky, kde bola zachovaná pôvodná zástavba rodinných domov. Je rovnobežná s Viedenskou cestou, ktorá smeruje na hraničný priechod Petržalka-Berg a s Kremnickou ulicou, Jaroslavova ulica je na ňu kolmá. V blízkosti sa nachádza aj Ľubietovská ulica a Kežmarské námestie.
Handlovská ulica

Handlovská ulica je ulica:
Prokopova ulica

Prokopova ulica je ulica v Bratislave, v mestskej časti Petržalka. Je pomenovaná podľa Filipa Jakuba Prokopa (1740 – 1814), českého sochára a rezbára, ktorý pôsobil vo Viedni a na Slovensku. Netýkalo sa jej hromadné premenovanie petržalských ulíc v roku 1950.
Nachádza sa v časti Petržalky, kde ostala zachovaná zástavba rodinných domov. Tiahne sa od Rusovskej cesty po Vranovskú, je rovnobežná s Očovskou a Handlovskou.
Jaroslavova ulica

Jaroslavova ulica je ulica v Bratislave, v mestskej časti Petržalka. Nachádza sa v časti Petržalky, kde ostala zachovaná zástavba rodinných domov. Tvorí spojnicu medzi Kremnickou a Levočskou ulicou, v blízkosti je Kežmarské námestie.
Očovská ulica

Očovská ulica je ulica v Bratislave, v mestskej časti Petržalka. Nachádza sa v miestnej časti Dvory. Je pomenovaná podľa obce Očová. 
Tiahne sa od Vranovskej, je rovnobežná s Prokopovou, Harmanecká je na ňu kolmá. Je tvorená zástavbou tehlových obytných domov a rodinných domov.
Krupinská ulica (Bratislava)

Krupinská ulica je ulica v Bratislave, v mestskej časti Petržalka. Je pomenovaná podľa mesta Krupina.
Tiahne sa od Vranovskej po Vilovú, je na ňu kolmá Harmanecká. Na Krupinskej 2 sa nachádza Kostol svätého Arnolda Janssena, ktorý spravujú verbisti.
Vilová ulica

Vilová ulica je ulica:
Vranovská ulica (Bratislava)

Vranovská ulica je ulica v Bratislave, v mestskej časti Petržalka.
Je pomenovaná podľa mesta Vranov nad Topľou. Tiahne sa od Ľubietovskej po Kopčiansku, sú na ňu kolmé Novobanská, Kremnická, Handlovská, Prokopova, Očovská, Krupinská a Vilová.
Väčšina budov bola postavená začiatkom 60. rokov 20. storočia. Na Vranovskej 2 sídli Evanjelické lýceum. Na Vranovskej 4 sa nachádza Stredná odborná škola technická.
Údernícka ulica

Údernícka ulica je ulica:
Gogoľova ulica (Bratislava)

Gogoľova ulica je ulica v Bratislave, v mestskej časti Petržalka. S najväčšou pravdepodobnosťou vznikla v 30. rokoch 20. storočia. Je pomenovaná podľa Nikolaja Vasilieviča Gogoľa (1809 – 1852), ukrajinského spisovateľa. Do roku 1950 mala názov Puškinova ulica.
Tiahne sa kolmo od Úderníckej po Dargovskú, je rovnobežná s Kaukazskou. Najvýznamnejším objektom je podnik Hydronika na Gogoľovej 18. Nachádza sa tu zástavba rodinných domov.
Kopčianska ulica (Bratislava)

Kopčianska ulica je ulica v Bratislave, v mestskej časti Petržalka. 
Na ulici sa nachádza železničná stanica Petržalka, nový bytový komplex Vienna Gate, už uzavretá fabrika Matador, skladové a logistické budovy. Zo strany železničnej stanice do nej ústi Petržalské korzo, ktorým prechádza aj cyklistická trasa pokračujúca po Kopčianskej ulici až priamo do rakúskej obce Kittsee. Ulica sa nachádza sa v blízkosti centra (autobusom cca 5-10 min), je tu výborné napojenie na diaľnicu (smer Žilina, Brno, Viedeň, Budapešť). V rámci cezhraničnej spolupráce a podpory výstavby cyklotrás bola revitalizovaná časť cyklotrasy pri sídlisku Kopčany a vystavané oddychové stojisko pre rekreantov pri hraniciach s Rakúskom. Oblasť výrazne ovplyvňuje práve prebiehajúca prevažne rezidenčná výstavba na ploche bývalého výrobného podniku Matador (Matadorka, Kopčianka, Nová Matadorka) a na konci ulice v styku s Rakúskom (Nesto).
Pôvodne na Kopčianskej ulici sídlil aj Dopravný inšpektorát, ktorý zanikol vznikom Klientskeho centra na Rožňavskej ulici.
Kaukazská ulica

Kaukazská ulica je ulica v Bratislave, v mestskej časti Petržalka. Je pomenovaná podľa pohoria Kaukaz. 
Nachádza sa v lokalite "Kolónka", ktorú tvoria pozostatky po pôvodnej zástavbe Petržalky, nie je tu zavedená kanalizácia ani plyn. Táto oblasť bola pred rokom 1989 určená na asanáciu, ku ktorej nedošlo kvôli Nežnej revolúcii. Tiahne sa od Bratskej po Údernícku, sú na ňu kolmé ulice Hrobárska, Kubínska a Dargovská, je rovnobežná s Nábrežnou a Gogoľovou.
Dargovská ulica (Bratislava)

Dargovská ulica je ulica v Bratislave, v mestskej časti Petržalka. Je pomenovaná po obci Dargov v okrese Trebišov. 
Nachádza sa v časti ľudovo nazývanej "Kolónka", kde ostala zachovaná pôvodná výstavba rodinných domov. Oblasť bola pred rokom 1989 určená na asanáciu, v domoch nie je zavedený plyn, ani kanalizácia. Tvorí spojnicu medzi Gogoľovou a Kaukazskou, je rovnobežná s Kubínskou, Nábrežná je na ňu kolmá.
Kubínska ulica

Kubínska ulica je ulica:
Goralská ulica

Goralská ulica je ulica v Bratislave, v mestskej časti Petržalka. Je pomenovaná podľa Goralov. 
Nachádza sa v oblasti "Kolónka", ktorú tvoria pozostatky po pôvodnej zástavbe Petržalky, nie je tu zavedený plyn a kanalizácia. Táto lokalita bola pred rokom 1989 určená na asanáciu, ku ktorej nedošlo kvôli Nežnej revolúcii. Je rovnobežná s Kubínskou a Hrobárskou ulicou, križuje Nábrežnú ulicu.
Hrobárska ulica

Hrobárska ulica je ulica v Bratislave, v mestskej časti Petržalka. Je pomenovaná podľa blízkeho Cintorína Petržalka.
Je súčasťou lokality "Kolónka", ktorú tvoria pozostatky po pôvodnej zástavbe Petržalky, nie je tu zavedená kanalizácia, ani plyn. Kolónka bola pred rokom 1989 určená na asanáciu.
Križuje Nábrežnú ulicu, je rovnobežná s Kubínskou a Goralskou, kolmo ústí do Kaukazskej ulice.
Nábrežná ulica

Nábrežná ulica je ulica:
Bratská ulica

Bratská ulica môže byť ulica:
Kolmá ulica (Bratislava)

Kolmá ulica (do roku 1950 Edisonova ulica) je ulica v Bratislave, v mestskej časti Petržalka. Nachádza sa v miestnej časti Dvory. 
Základné informácie.
Ulica existovala už pred výstavbou petržalského sídliska v 70. rokoch 20. storočia. 
Na Kolmej 4 sa nachádza objekt, v ktorom má sídlo spoločnosť ELIT Bratislava, zaoberajúca sa predajom automobilových súčiastok. Na Kolmej 8 stojí jediný obytný dom tejto ulice, pozostatok po pôvodnej výstavbe.
Ulica Ondreja Štefanka

Ulica Ondreja Štefanka (do roku 2019 "Čapajevova ulica") je ulica v Bratislave, v mestskej časti Petržalka. Nachádza sa v miestnej časti Dvory. Pomenovaná je podľa slovenského básnika Ondreja Štefanka. Predtým bola pomenovaná podľa Vasilija Ivanoviča Čapajeva (1887 – 1919), boľševického veliteľa v ruskej občianskej vojne.
Základné informácie.
Nenachádza sa na nej žiaden z obytných domov panelákového typu. V roku 1999 tu bol postavený tzv. Modrý dom určený neplatičom z iných bytoviek. Bol izolovaný starou elektrárňou a objektom školy od zvyšku sídliska. Byty v ňom mali nižší štandard, väčšinu z nich spravuje mestská časť Petržalka. V dome sa často objavovali problémy s drogovou trestnou činnosťou.
22. októbra 2013 poslanci petržalského zastupiteľstva rozhodli o predaji tejto budovy firme BS investments za 1 euro, pričom za prenájom pozemkov na rok zaplatí firma 1 000 eur. Spoločnosť prisľúbila, že po rekonštrukcii a dostavbe objektu odpredá mestskej časti Petržalka desať zrekonštruovaných bytov, za rovnakú cenu 1 euro. Magistrát mestskej časti tieto byty plánuje využiť najmä pre učiteľov. Na zabezpečenie náhradného bývanie pre súčasných obyvateľov domu sa firma zaviazala použiť 400 000 eur.
Mesto tiež postavilo na ulici nový obytný dom s deviatimi poschodiami a 48 nájomnými bytmi, finančné prostriedky sa čerpali z mestského fondu rozvoja bývania a zo Štátneho fondu rozvoja bývania. Dom bol dokončený v auguste 2014, slávnostne otvorený bol 9. októbra 2014.
Na čísle 6 sa nachádza zberný dvor pre Petržalku. Na čísle 7 sídli predajca automobilov značky Fiat.
Švabinského ulica (Bratislava)

Švabinského ulica je ulica v Bratislave, v mestskej časti Petržalka. Nachádza sa v miestnej časti Dvory. 
Vznikla v roku 1984 v rámci výstavby panelákového sídliska pod názvom Sokolovského ulica. Bola pomenovaná podľa podľa sovietskeho vojenského maršala Vasilija Daniloviča Sokolovského (1897 – 1968). Súčasný názov má od 1. apríla 1991, je pomenovaná podľa českého maliara Maxa Švabinského (1873 – 1962).
Základné informácie.
Švabinského ulica nie je ulicou v pravom zmysle slova (čo platí aj pre mnohé iné v Petržalke), ide skôr o skupinu roztrúsených panelákov. Ulicu v pôvodnom ponímaní paradoxne tvoria tri obytné domy postavené vedľa seba, ktoré patria do troch rôznych ulíc: Andrusovova 2 – 10, Švabinského 2 – 14 a Ševčenkova 25 – 33.
Andrusovova ulica

Andrusovova ulica je ulica v Bratislave, v mestskej časti Petržalka. Nachádza sa v miestnej časti Dvory.
Vznikla v roku 1983 pri výstavbe petržalského panelákového sídliska. Do 1. apríla 1991 mala názov Sawickej ulica, podľa poľskej revolucionárky Hany Sawickej (1917 – 1943). V súčasnosti je pomenovaná podľa zakladateľa modernej slovenskej geológie Dimitrija Andrusova (1897 – 1976).
Pifflova ulica

Pifflova ulica je ulica v Bratislave, v mestskej časti Petržalka. Nachádza sa v miestnej časti Dvory.
Vznikla v rámci výstavby panelákového sídliska v polovici 80. rokov 20. storočia pod názvom Pollitova ulica. Bola nepresne pomenovaná podľa Harryho Pollitta (1890 – 1960), generálneho tajomníka britskej Komunistickej strany. Od 1. apríla 1991 má súčasný názov, podľa Alfréda Piffla (1907 – 1972), českého architekta, ktorý sa zaslúžil o záchranu Bratislavského hradu.
Jungmannova ulica

Jungmannova ulica je ulica v Bratislave, v mestskej časti Petržalka. Nachádza sa v miestnej časti Dvory.
Rovnaký názov mala iná ulica v Petržalke, ktorá bola asanovaná v súvislosti s výstavbou sídliska.
Základné informácie.
Vznikla v polovici 80. rokov 20. storočia pri výstavbe petržalského panelákového sídliska. Je pomenovaná podľa Josefa Jungmanna (1773 – 1847), českého národného buditeľa, jazykovedca a spisovateľa. Nachádza sa v blízkosti Vavilovovej ulice, Jantárovej cesty a Chorvátskeho ramena.